ரிச்சர்ட் ப்ரசாத்தின் டிஜிட்டல் ஒளிப்பதிவு தரம். சன்னியின் பாடல்களை விட பின்னணியிசை நன்றாக அமைந்திருக்கிறது. எழுதி இயக்கியவர் சுதீர் வர்மா. இந்த கதையின் இன்ஸ்ப்ரேஷன் என்று வர்மா, குவாண்டின் என்று எல்லோருக்கும் க்ரெடிட் கொடுத்திருக்கிறார். க்ரெடிட் கொடுத்ததோடு இல்லாமல் அவர்களைப் போலவே சுவாரஸ்யமாய் கதை சொல்லி பேரை காப்பாற்றிக் கொண்டிருக்கிறார். கதை என்று பார்த்தால் மிக சாதாரணமான கள்ளக்கடத்தல், பொருள் இடம் மாறுவது அதனால் வில்லன்கள் துரத்தல் என்ற ராம் கோபால் வர்மாவின் ஷணம்.. ஷணம் கதை தான் என்றாலும் அதை திரைக்கதையாய் கொடுத்தவிதத்தில் சுவாரஸ்யப் படுத்தியிருக்கிறார். க்ளைமாக்ஸ் குழப்பங்கள் கொஞ்சம் க்ளீஷேவாக இருந்தாலும், அந்த மகா குண்டு அடியாள், கல்யாணமாகாத வில்லன் ரவிபாபு, என்று காமெடி கலாட்டா ஒர்க்கவுடாகியிருக்கிறது. எதிர்பார்க்காமல் பார்த்தால் சின்ன சந்தோஷ பொக்கே கிடைக்கும்.